 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ**

**13.04.2018**

Ca urmare a notificării depusă de U.A.T. COMUNA TIHA BÎRGĂULUI, cu sediul în localitatea Tiha Bîrgăului, str. Principală, nr. 452, comuna Tiha Bîrgăului, județul Bistrița-Năsăud, privind solicitarea de emitere a avizului de mediu pentru *"Plan Urbanistic Zonal – Platformă comunală de depozitare a gunoiului de grajd în comuna Tiha Bîrgăului, județul Bistrița-Năsăud",* în localitatea Mureșenii Bîrgăului, extravilan, comuna Tiha Bîrgăului, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 3.493**/**27.03.2018,

**în baza:**

***−*** H.G. nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia;

***−*** O.U.G. nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/2007 şi nr. 58/2012, cu Legea 226/2013 privind aprobarea O.U.G. nr. 164/2008 și cu Legea nr. 117/2013 pentru aprobarea O.U.G. nr. 58/2012, pentru modificarea și completarea O.U.G. nr. 195/2005, cu Ordonanţa de Urgenţă a Guvernului nr. 9/30.03.2016 (publicată în M.Of. nr. 258/06.04.2016);

***−*** H.G. nr. 1076/2004 privind stabilirea procedurii de realizare a evaluării de mediu pentru planuri și programe, cu modificările și completările ulterioare,

**în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit întrunit în data de 11.04.2018, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

**Planul Urbanistic Zonal** – Platformă comunală de depozitare a gunoiului de grajd în comuna Tiha Bîrgăului, județul Bistrița-Năsăud,în localitatea Mureșenii Bîrgăului, extravilan, comuna Tiha Bîrgăului, judeţul Bistriţa-Năsăud,

**titular**: **U.A.T. COMUNA TIHA BÎRGĂULUI,** din localitatea Tiha Bîrgăului, str. Principală, nr. 452, comuna Tiha Bîrgăului, județul Bistrița-Năsăud,

**nu necesită evaluare de mediu, nu necesită evaluare adecvată și se va supune adoptării** **fără aviz de mediu***.*

**Motivele care au stat la baza luării deciziei etapei de încadrare (luând în considerare criteriile prevăzute în anexa 1 a H.G. nr.1076/2004) sunt următoarele:**

**1. Planul Urbanistic Zonal** *– Platformă comunală de depozitare a gunoiului de grajd în comuna Tiha Bîrgăului, județul Bistrița-Năsăud",* în localitatea Mureșenii Bîrgăului, extravilan, comuna Tiha Bîrgăului, judeţul Bistriţa-Năsăud, se încadrează la art. 5, alin. 3, lit. a) din H.G. nr. 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare.

**2.** Decizia luată are la bază documentația și completările depuse, consultarea membrilor Comitetului special constituit (C.S.C.) și criteriile pentru determinarea efectelor semnificatice potențiale asupra mediului din Anexa I la H.G. nr. 1076/2004, astfel:

**I. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

**Planul Urbanistic Zonal** se referă la amplasarea unei platforme comunale de depozitare a gunoiului de grajd, pe un teren în suprafaţă de 4.024 m2 (domeniul public al comunei Tiha Bîrgăului) și reglementarea funcțiunii acestuia: teren destinat activităților productive nepoluante, amplasat în extravilanul localității Mureșenii Bîrgăului, cu destinația actuală de teren neproductiv neîmprejmuit (conform certificatului de urbanism nr. 25/26.03.2018 și a extrasului de C.F. nr. 28201/09.06.2017, nr. cadastral 27922) **și propune:**

***‒*** *construirea unei platforme comunale pentru depozitarea gunoiului de grajd, necesară pentru managementul integrat al gunoiul de grajd, care face parte din categoria deșeurilor biodegradabile, care se va colecta separat, ceea ce va contribui la reducerea depozitarii lui neconforme și, implicit, la ameliorarea calității mediului.*

***‒*** *aceasta vine în întâmpinarea obiectivelor strategice identificate în Planul National de Gestionare a deșeurilor și, respectiv, ale Planului Regional de Gestionare a deșeurilor aferent fiecărei regiuni.*

*Obiectivul investiției din cadrul prezentului plan reprezintă una din componentele proiectului "Controlul Integrat al Poluării cu Nutrienți", reducerea poluării cu nutrienți (azot și fosfor), în Dunăre și Marea Neagră, provenind din agricultură este o parte integrantă a strategiei ecologice a României, precum și a Planurilor Strategice de Acțiune în Bazinul Mării Negre și al Dunării.*

Se asigură:

***‒*** corelarea programelor de dezvoltare urbană a zonei cu Planul Urbanistic General al comunei Tiha Bîrgăului;

***‒***  un cadru pentru proiecte și alte activități viitoare.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

***‒***  conform documentației depusă, planul propus respectă condițiile din Regulamentul Local de Urbanism aferent P.U.G.-ului comunei Tiha Bîrgăului cu privire la parcelarea terenurilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;

***‒***  în prezent parcela, cu funcțiunea actuală de teren neproductiv, este situată în extravilanul localității (la limita fondului forestier prorietate publică a comunei Tiha Bîrgăului și la limita pășunii), pentru care nu există reglementări urbanistice;

**‒** prin P.U.Z.- ul analizat se propun următoarele:

**‒** stabilirea funcţiunii zonei, teren destinat activităților productive nepoluante;

**‒** precizarea indicatorilor privind utilizarea terenului (POT, CUT);

**‒** realizare accese carosabile şi pietonale, conform precederilor P.U.G;

**‒** aliniamente obligatorii, distanţe de retragere de la aliniament;

**‒** reguli cu privire la amplasarea de spaţii verzi şi împrejmuiri;

**‒** reguli cu privire la păstrarea integrităţii mediului;

**‒** în zonă nu există studii de urbanism recente, iar modificările propuse nu conduc la posibilitatea apariţiei de efecte semnificative asupra mediului şi nu influenţează alte planuri şi programe;

**‒** amplasamentul nu este situat în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;

**‒** proiectul propus nu conduce la posibilitatea apariţiei de efecte semnificative asupra mediului şi nu influenţează alte planuri şi programe;

**‒** terenul studiat nu este expus riscurilor naturale;

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

Planul integrează considerentele de mediu în perspectiva promovării dezvoltării durabile.

*d) problemele de mediu relevante pentru plan sau program:*

Factorul de mediu apă: nu se asigură alimentare cu apă curentă, pentru personalul de deservire se asigură apă îmbuteliată, evacuarea apelor meteorice de pe amplasament se face în bazinul colector prevăzut pentru colectarea fracțiunii lichide.

Factorul de mediu aer: principala sursă de poluare a aerului o reprezintă traficul auto;

Efectele posibile generate de trafic asupra factorului de mediu aer vor fi punctuale, reversibile și de scurtă durată (numai pe durata realizării lucrărilor de construire), deoarece traficul nu se va intensifica considerabil față de situația actuală;

Factorul de mediu sol: nu va fi afectat în condiţiile respectării măsurilor propuse şi a depozitării corespunzătoare de materiale, deșeuri ş.a.

Planul nu va avea efecte negative asupra mediului.

Zona studiată prin PUZ și numărul populației posibil să fie afectată sunt restrânse.

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):* analiza solicitării s-a făcut în baza prevederilor legale în vigoare, s-au luat în considerare:

**‒** Directiva Parlamentului European și a Consiliului 2001/42/EC privind evaluarea anumitor planuri și programe asupra mediului;

**‒** H.G. nr. 1076/2004 , privind stabilirea procedurii de realizare a evaluării de mediu pentru planuri şi programe, cu modificările și completările ulterioare.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor:* prin respectarea condițiilor impuse și a prevederilor legale în vigoare, probabilitatea de generare a efectelor negative asupra mediului este redusă;

*b) natura cumulativă a efectelor:* efectul cumulativ este nesemnificativ, iar impactul asupra factorului uman/social este unul pozitiv;

*c) natura transfrontieră a efectelor:* nu este cazul.

*d) riscul pentru sănătatea umană sau pentru mediu (de exemplu, datorită accidentelor):* planul nu constituie un risc pentru mediu sau sănătate;

e) *mărimea şi spaţialitatea efectelor (zona geografică şi mărimea populaţiei potenţial afectate):*  lucrările propuse pe suprafața de teren studiată, în cadrul amplasamentului **de 4.024 m2,** nu sunt de anvergură, iar numărul persoanelor potențial afectate este redus;

*- platformă betonată pentru colectare gunoi = 615 m2;*

*- bazin levigat = 56 m2 și volumul de 84 m3;*

*- rigole şi canal pentru ape pluvial = 129 m2;*

*- drum în incintă = 150 m2;*

*- drum de acces = 110 m2;*

*- platformă containere = 120 m2;*

*- spaţiu verde amenajat = 836 m2;*

*- perdea vegetală perimetrală de protecţie = 460 m2;*

*- elementele componente ale proiectului:*

*- platformă de formă rectangulară, cu pereţi pe 3 laturi (fără latura frontală) cu dimensiunile L x B = 37 x 16 m = 592 mp şi înălţimea pereţilor de 2,50 m*

*- bazin de stocare semiîngropat din beton armat, cu dimensiunile L x l x h = 16 m x 3,5 m x 1,5 m, respectiv un volum total V = 84 m3, amplasat în imediata apropiere a platformei, care va avea rolul de a colecta precipitaţiile şi efluenţii. Acesta va fi dimensionat pentru a se asigura o capacitate de stocare pe o perioadă de 30 de zile de precipitaţii şi a tuturor fracţiilor lichide rezultate în urma procesului de compostare.*

*- 3 (trei) containere de formă rectangulară, destinate colectării de materiale inerte ajunse accidental: sticlă, metal şi plastic/carton ajunse accidental în corpul gunoiului de grajd, dar şi pentru a colecta gunoiul provenit din activităţile personalului ce-şi desfăşoară activitatea la platforma comunală*

*- container cu capac de cca 1 mc pentru colectarea eventualelor deşeuri periculoase (cutii vopsea, recipienţi, ulei uzat, etc);*

*- împrejmuire cu gard din plasă de sârmă cu stâlpi de oţel pe perimetrul ce delimitează suprafaţa necesară a amenajării platformei comunale. La intrarea în și din incintă vor fi prevăzute porţi ce vor asigura deschiderea necesară accesului utilajelor pentru desfăşurarea activităţilor de manipulare şi transport a gunoiului de grajd. De asemenea, se va prevedea şi împrejmuirea bazinului de stocare a efluenţilor. Accesul personalului de deservire la bazin se va face pe o poartă cu sistem de încuiere, pentru a preveni accesul persoanelor neautorizate;*

*- două foraje (în aval şi în amonte), care vor fi instalate în apropierea platformei de depozitare a gunoiului de grajd. Acestea vor permite monitorizarea periodică a calităţii apei subterane pentru a se asigura că nu are loc infiltrarea efluenţilor proveniţi de la gunoiul de grajd în apele subterane şi vor fi raportate la probe etalon ce vor fi colectate înainte de punerea în exploatare a platformei;*

*- cabină de tip modular prevăzută cu o cameră, ce va asigura confortul şi dotările necesare pentru desfăşurarea activităţii în condiţii optime pentru administratorul şi paznicul platformei – suprafața containerului este de 3,5 mp;*

*- toaletă ecologică fără racordare la utilități, prevăzută cu bazin de apă, cu vidanjare periodică;*

*- accesul în incintă, asigurat prin intermediul unui drum de acces ce se va realiza dintr-un strat de balast compactat ( g =20 cm) şi un strat de macadam din piatră spartă compactată (g =20 cm),*

*- perdea verde de protecție perimetrală, realizata prin plantarea unor puieți de arbuști (specii stabilite cu un biolog, astfel încât să nu existe riscul introducerii unor specii invazive în zonă); puieții vor fi protejați prin cuști de protecție, împotriva animalelor nesupravegheate;*

*- după caz, se va realiza un sistem perimetral pentru colectarea și îndepărtarea apelor pluviale din zona platformei de depozitare și conducerea acestora către canalul perimetral existent pe marginea drumului forestier 236D, pentru evitarea fenomenelor de eroziune de suprafață a terenurilor învecinate;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural:* nu este cazul.

*(ii) depăşirea standardelor sau a valorilor limită de calitate a mediului:* nu este cazul.

*(iii) folosirea terenului în mod intensiv:* nu este cazul.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

Terenul studiat este amplasat în afara ariilor naturale protejate.

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire a obiectivelor prevăzute se va urma procedura de reglementare conform Ordinului MMP nr. 135/2010 pentru aprobarea Metodologiei de aplicare a evaluării impactului asupra mediului pentru proiecte publice şi private.**

Prezenta decizie poate fi contestată în conformitate cu prevederile **Legii contenciosului administrativ nr. 554/5004**, cu modificările şi completările ulterioare.

**Obligațiile titularului:**

**‒** Respectarea legislației de mediu în vigoare.

**‒** Respectarea legislației din domeniul gestionarii deșeurilor atât în faza de construire cât și în faza de funcționare.

**‒** *Să supună procedurii de adoptare planul și orice modificare a acestuia, numai în forma avizată de autoritatea competentă de protecția mediului*.

**‒** Să notifice A.P.M. Bistrița-Năsăud în situația în care intervin modificări de fond ale datelor care au stat la baza emiterii prezentei decizii.

**Informarea și participarea publicului la procedura de evaluare de mediu:**

- Anunțuri publice privind depunerea notificării, apărute în cotidianul ”Mesagerul” din 14.03.2018 și 19.03.2018 și afișat pe site-ul titularului, în 27.03.2018;

- Anunț public privind depunerea notificării, apărut pe site-ul A.P.M. Bistrița-Năsăud la 27.03.2018.

Prezenta decizie poate fi contestată în conformitate cu prevederile **Legii contenciosului administrativ nr. 554/5004**, cu modificările şi completările ulterioare.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII, biolog-chimist Sever Ioan ROMAN

ing. Marinela SUCIU

ÎNTOCMIT,

ing. Georgeta Cosma